Ewige Vuur Bestaan!
Home Artikels Veranderinge in die leer van die kerk Ewige Vuur Bestaan!
Skokkende Bybelse Waarheid
Die waarheid van die Skrifte is omvangrykend, voor die handliggend en harmonieus. By tye, kan sekere tekse skyn dat hulle ander tekse kontrasteer as gevolg van verkeerdelike insig of onvoldoende kennis. Een area van algemene verwarring is aangaande die beloning van die goddelose. Skrifte leer, “Maar die dooies weet glad niks nie.” (Sien Prediker 9:5, 6.) Hoe dit ook al sy, leer dit ook van ewig brandende vuur wat nooit uitgedoof word nie. Die waarheid wat die twee skynbare kontrasterende punte harmoniseer is mooi en geloofs-bevestigend.
Jesaja het die sleutel tot die oplossing vir die raaisel. Dit rig `n versoek: “Die sondaars in Sion bewe, siddering het die roekeloses aangegryp. Hulle sê : Wie van ons kan woon by `n verterende vuur, wie van ons kan woon by `n ewige gloed ?” (Jesaja 33:14, OV) Dit is, in `n mate `n goeie vraag want wie kan in vuur lewe? Maar net die volgende vers bevat die antwoord:
Hy wat in geregtigheid wandel en spreek wat reg is, wat gewin deur afpersing versmaad, wat sy hande uitskud om geen omkoop geskenk aan te gryp nie, wat sy oor toestop om van geen bloedskuld te hoor nie, en sy oë sluit om wat sleg is, nie te sien nie-
Jou oë sal die Koning in sy skoonheid aanskou, dit sal `n wyd uitgestrekte land sien.
(Jesaja 33: 15-17, OV)
Dit is die regverdige wat sal leef en jubel in die ewige vlamme. Slegs Yahuwah se volk kan met `n heilige Eloah lewe, “Want onse Eloah is `n verterende vuur.” (Hebreërs 12:29)
Yahuwah is die bron van alle lewe. “Want in Hom lewe ons, beweeg ons en is ons.” Handelinge 17:28). Suiwer energie vloei van Hom in `n ononderbroke stroom. Daar is baie min tye in die Skrifte waarin die teenwoordigheid van Yahuwah Homself, beskryf word. Elke keer is die verskyning van die heilige bron van lig en lewe en lewenskrag beskryf as “vuur.”
Voor sy sondeval, was Lucifer die skutengel. Die eindelose strale van lig en energie wat vloei van die Skepper het hom gebaai in die ewige lig van sonnelose dag. As die skut engel, het Lucifer in die onmiddelike teenwoordigheid van die ewige vlamme van die Almagtige gewandel. Hy het ongedeerd in Sy vure gewandel.
“Jy was `n gerúb met uitgespreide vlerke wat beskut, en Ek het jou gestel op die heilige berg; jy het gewandel tussen vurige gesteentes.
Jy was volkome in jou weë van die dag af dat jy geskape is, totdat daar ongeregtigheid in jou gevind is.” (Esegiël 28:14, 15)
In visioen was die profeet, Daniël vereer met `n flits in die hemelse troonkamer waar die heerlikheid wat vloei van Yahuwah gelyk het soos `n vlamme rivier.
“En ek het bly kyk totdat trone reggesit is en die Oue van dae gaan sit het; sy kleed was wit soos sneeu en die hare van sy hoof soos skoon wol; sy troon was vuurvlamme, die wiele daarvan `n brandende vuur;
`n stroom van vuur het gevloei en voor Hom uit gegaan; duisende maal duisende het Hom gedien, en tien duisende het voor Hom gestaan; die gereg het gaan sit en die boeke is geopen.” (Daniël 7:9, 10, OV.)
Nes Yahushua in Sy pre-vleeswordings vorm aan die mens verskyn het, het Hy soms in die gedaante van vuur verskyn.
“En Moses het die kleinvee opgepas van sy skoonvader Jetro, die priester van Midian. En toe hy die kleinvee agter die woestyn gedryf het, kom hy by die berg van Elohim, by Horeb. Daarop verskyn die Engel van Yahuwah aan hom in `n vuurvlam uit `n doringbos. En toe hy weer sien, brand die doringbos in die vuur, maar die doringbos word nie verteer nie! (Exodus 3:1, 2)
Later, toe Yahuwah Self neergedaal het op die Sinaï-gebergte vir die aankondiging van Sy wet, het Hy gekom in só `n verblindende vuur sodat dit vir die aanskouende menigte gelyk het asof die ganse berg in ligte laaie was: “En die hele berg Sinaï het gerook, omdat Yahuwah in `n vuur daarop neergedaal het. En sy rook het opgetrek soos die rook van `n oond, en die hele berg het vreeslik gebewe.” (Exodus 19: 18)
Sedert Yahuwah Homself `n verterende vuur is, sal mense hoe nader ons aan Hom kom, hoe nader sal hy kom tot die ewige vlamme. Na hy veertig dae in die goddelike teenwoordigheid van Yahuwah deurgebring het, het Moses se aangesig die goddelike heerlikheid weerkaats wat hy aanskou het tot so `n mate dat die volk daardeur verskrik was.
“En toe Moses van die berg Sinaï afdaal . . . het Moses nie geweet dat die vel van sy gesig blink omdat hy met Hom gespreek het nie. En toe Aäron en al die kinders van Israel Moses sien, het die vel van sy gesig geblink! Daarom was hulle bevrees om naby hom te kom.
Maar Moses het hulle geroep, en . . . het hy `n sluier oor sy gesig getrek.
Maar as Moses voor die aangesig van Yahuwah kom om met Hom te Spreek, neem Hy die sluier weg, totdat hy uitgaan. As hy dan uitgaan en aan die kinders van Israel meedeel wat hom beveel is, sien die kinders van Israel die gesig van Moses, dat die vel van Moses se gesig blink; daarop trek Moses dan weer die sluier oor sy gesig , totdat hy ingaan om met Hom te spreek.” (Exodus 34: 29-31, 33-35)
Die onmiddelike teenwoordigheid van Yahuwah is ewige vuur waarin slegs die regverdige en heiliges kan oorleef. Waar sonde ook al bestaan in die teenwoordigheid van Yahuwah, sal die ewig brandende vure van `n heilige Eloah dit verteer. Mense met ongeheiligde harte is bevrees in die teenwoordigheid van ewig brandende vlamme. Toe Yahuwah van die Sinaï-gebergte af gespreek het, was die volk vreesbevange.
“En toe die hele volk die donderslae en die blitse en die geluid van die basuin en die rokende berg bemerk, het die volk dit gesien en gebewe en op die afstand bly staan. En hulle het vir Moses gesê: Spreek u met ons dat ons kan luister; maar laat Yahuwah nie met ons spreek nie, anders sterwe ons.” ( Exodus 20: 18, 19)
Die enigste ding wat Yahuwah se vuur verteer, is sonde – en sondaars, sou hulle verkies om aan sonde vas te hou. Dit word grafies geïllustreer in die ondervinding van Nadab en Abihu. “En die seuns van Aäron, Nadab en Abihu, het elkeen sy vuurpan geneem en vuur daarin gegooi en reukwerk daarop gesit en vreemde vuur voor die aangesig van Yahuwah gebring, wat Hy hulle nie beveel het nie. Daarop het vuur van die aangesig van Yahuwah uitgegaan en hulle verteer, en hulle het gesterwe voor die aangesig van Yahuwah.” (Levitikus 10: 1, 2)
Nadab en Abihu was voor die hele Israel vereer. Hulle was uitverkies, met hulle vader en hul vader se huis, om direk as priesters van Yahuwah te dien. Maar die hoë eer wat hulle te beurt geval het, het hulle nie met eerbiedwaardigheid, liefde en ontsag gevul nie. Deur die skaamtelose oortreding van Yahuwah se heilige wet, het hulle gesterf in die vuur wat van Yahuwah gekom het. Maar Skrifte bevat `n fassinerende besonderheid wat veel openbaar omtrent die ewige vuurvlamme. “En Moses het Misael en Élsafan, die seuns van Ussiël, die oom van Aäron, geroep en aan hulle gesê: Kom nader, dra julle broers van die heiligdom af weg, buitekant die laer uit. Toe het hulle nader gekom en hulle in hul rokke buitekant die laer uitgedra soos Moses gesê het.” (Levitikus 10:4, 5)
Hoe interessant ! Die twee manne wat “verteer” was deur die “vuur” wat van Yahuwah uitgegaan het, se klere was ongeskonde! As iemand `n blaasvlam lank genoeg na jou toe uithou sal dit jou dood kos, hoe dink jy hoe sal jou klere nie opvlam nie? Dit sal vinniger verbrand as jou liggaam wat hoofsaaklik net uit water bestaan!
Hierdie onbenullige, dikwels misgekykte besonderheid, verskaf `n fassinerende insig in die ewige brandende vure van Yahuwah se teenwoordigheid. Yah se vuur is nie `n vuur van verbranding nie. Toe Sadrag, Mesag, en Abed-nego, die drie vriende van Daniël, veroordeel is om in die vuuroond verbrand te word omdat hulle geweier het om neer te kniel en die afgod te aanbid wat Koning Nebukadnésar in die plein van Dura opgerig het , was hulle ten volle geklee in die vuuroond gegooi. “Toe is daardie manne geboei met hulle mantels, hulle broeke en hulle tulbande en hulle ander klere aan, en hulle is binne-in die brandende vuuroond gegooi.” (Daniël 3:21, OV)
Iets was verteer: die boeie waarmee hulle gebind was. Die manne self was ongedeerd. Selfs hul klere was nie beskadig nie! Toe het Sadrag, Mesag, en Abednégo uit die vuuroond uitgegaan. Daarop het die landvoogde, die bevelhebbers en die goewerneurs en die raadsmanne van die koning vergader en aan daardie manne gesien dat die vuur geen mag oor hulle liggame gehad het en die hare van hul hoof nie geskroei het nie, en dat hulle mantels geen verandering ondergaan en die reuk van die vuur nie aan hulle gekom het nie. (Daniël 3:26 en 27, OV)
Die geheim hoe hierdie heldhaftige manne, helde van die Hemel, gered was is eenvoudig: hulle het gestaan in die teenwoordigheid van die Seun van Yah!
Maar daardie drie manne, Sadrag, Mesag en Abednégo, het geboeid binne-in die brandende vuuroond geval. Toe het Nebukadnésar verskrik geword en haastig opgestaan: hy het sy raadsmanne toegespreek en gesê: “Het ons nie drie manne geboeid binne-in die vuuroond gegooi nie?”
Hulle antwoord en sê aan die koning: Sekerlik, o koning!
En hy sê: Kyk ek sien vier manne binne-in die vuur wandel sonder dat daar `n letsel aan hulle is, en die Voorkoms van die vierde lyk soos die van die Seun van El.” (Daniël 3:23-25)
Almal wie hul wil aan die goddelike wil oorgegee het en in harmonie lewe met die hemelse wet kan ongeskonde leef in die teenwoordigheid van die verterende vure van die Almagtige. Deur gehoorsaam te wees aan die Wet van Yah, kon die drie Hebreeuse helde lewe in die teenwoordigheid van ewige heilige vlamme en die vure van verbranding het geen mag oor hulle nie.
Die ewige gloed van Yah se teenwoordigheid verteer alle sonde en selfsugtigheid weg. Sonde bestaan uit 1) Valsheid en dikwels 2) Dwang (aan die kant van Satan) Satan is die vader van die leuens, maar waarheid, die ewige waarheid wat uitgaan van die Een wie woon in die verterende vuur, vernietig Valsheid. Dwang word oorwin deur hemelse liefde. Die Heilige Gees is Waarheid en Liefde. Met Pinkster, was die versamelde gelowiges met die Heilige Gees vervul. “Toe is deur hulle tonge gesien soos van vuur, wat hulle self verdeel en op elkeen van hulle gaan sit het. En hulle is almal vervul met die Heilige Gees.” (Handelinge 2:2, 4, OV) Hierdie vroeë gelowiges was nie verteer deur die hemelse vuur nie. Daarna was hulle in liefde verenig en het die evangelie van die Koninkryk van die Hemel aan die hele wêreld verkondig.
Die leerstelling van `n ewigbrandende hel is gebasseer op `n valse stelling: dat Adam en Eva die ewige lewe tydens die Skepping ontvang het. Daarom, so lui die gesprek, toe hulle gesondig het en gestraf moet word, het Yahuwah geen keuse gehad as om hulle oor te lewer na die ewige lewe in die vure van die hel nie. Só `n beleidenis is nie op die Skrifte gebasseer nie. In verwysing na Yahuwah, verklaar 1Timotheüs 6:16 onomwonde: “Wat alleen onsterflikheid besit en `n ontoeganklike lig bewoon wat geen mens gesien het of kan sien nie, aan wie toekom eer en ewige krag.”
“Yahuwah is liefde.” (1 Johannes 4:8) Hy skep `n behae in regverdigheid.
So sê Yahuwah: Laat die wyse hom nie beroem op sy wysheid nie, en laat die sterke hom nie beroem op sy sterkte nie, laat die ryke hom nie beroem op sy rykdom nie;
Maar laat hy wat wil roem, hom hierop beroem dat hy verstaan en My ken, dat Ek Yahuwah is wat goedertierenheid, reg en geregtigheid op die aarde doen; want in die dinge het Ek behae,” sê Yahuwah. (Jeremia 9: 23en24.)
As `n Eloah van liefde en geregtigheid, wil Yahuwah nie die ewige lewe aan enigiemand gee terwyl hulle steeds onder genadetyd leef nie, deur hul keuse te maak om by Hom aan te sluit of by Satan, in rebellie nie. Yahuwah wou nie eens hê dat die gehardste sondaar vir ewig in pyniging moet leef nie. Dit sou nie liefdevol of regverdig wees nie!
Ewige lewe is `n geskenk. Dit word net gegee aan diegene wie oorwin in die verdienste van Yahushua. Die beloning van diegene wie verkies om te kleef aan sonde is nie ewige lewe in foltering nie. Dit is die dood.
Die ewige lewe is `n genade gawe. Dit word slegs gegee aan diegene wie oorwin deur geloof in die verdienste van Yahushua. “Want die loon van die sonde is die dood; maar die genadegawe van Yahuwah is die ewige lewe deur Yahushua die Gesalfde, onse Meester.” (Romeine 6:23) Die beloning vir hulle wie verkies om te kleef aan sonde is nie die ewige lewe in pyniging nie. Dit is die dood. Ewige lewe is aan hulle gegee wie verkies om hulleself te onderwerp aan die goddelike, vrygewige Wet van Liefde.
Skrifte maak bekend hoe dit gedoen word:
Onderwerp julle dan aan Yahuwah; weerstaan die duiwel, en hy sal van julle wegvlug. Nader tot Yahuwah, en Hy sal tot julle nader. Reinig die hande, julle sondaars, en suiwer die harte, julle dubbelhartiges ! Verneder julle harte voor Yahuwah, en Hy sal julle verhoog.” (Jakobus 4: 7, 8en 10)
Almal wie die ewige vure toelaat om hul sondes en onreinhede laat weg verteer, sal `n lewe gegee word wat sal opweeg met die lewe van Yahuwah. Die vure van Yahuwah se teenwoordigheid sal deur die ewigheid heen brand. Dit is `n belofte! “En die stad het die son en die maan nie nodig om in hom te skyn nie, want die heerlikheid van Yahuwah het hom verlig, en die Lam is sy lamp.”(Openbaring 21: 23) Die verlostes sal in die sonnelose lig van ewige dag wandel, wie jubel in Yahuwah se teenwoordigheid. Hulle kan lewe in die midde van ewige vlamme omdat hulle hul wil oorgegee het, deur toe te laat dat hul sondes in die louterende vuur verteer word.
`n Dame se Bybelstudie groep het deur die boek Maleági gelees. Toe die groep die derde hoofstuk studeer, was die vrou verwonderd deur `n belofte wat die einste onderwerp bespreek:
Maar wie kan die dag van Sy koms verdra? En wie kan standhou as Hy verskyn ? Want Hy sal wees soos die vuur van die smelter en soos die loog van die wassers. En Hy sal sit : `n smelter en reiniger van silwer . . . en hulle louter soos goud en soos silwer, sodat hulle aan Yahuwah in geregtigheid `n offer sal bring. (Maleági 3: 2, 3)
Onkundig aangaande die proses van hoe silwer gelouter word, wou die vrou meer weet sodat hulle die proses wat in die Bybel verduidelik word beter kan verstaan. Een vrou, wat `n silwer smid ken, het aangebied om te gaan en uit te vind, en wat sy sien sal sy aan die groep rapporteer. Nadat sy die relings met die silwersmid getref het om te sien hoe hy te werk gaan, het sy op die afgespreekte tyd by hom aangekom.
Deur `n stuk silwer oor `n oop vlam te hou, het die silwersmid verduidelik, dat om silwer te louter, dit nodig was om dit in die middel van die vlamme te hou waar die vlamme die warmste is om al die onsuiwerhede weg te brand. Die vrou het die silwersmid gevra of dit waar is dat hy daar moet bly, by die vuur, tydens die ganse tyd terwyl die silwer in die vlam is waar dit gelouter moet word.
Die man het geantwoord, “Ja. Nie alleen moet ek hier wees om die silwer in die vuur te hou nie, maar ek moet dit die hele tyd dophou. As die silwer `n oomblik te lank in die vlamme gehou word, sal dit vernietig word.”
Die vrou het nog `n bietjie langer in stilte toegekyk en toe gevra: “Hoe weet jy wanneer die silwer ten volle gelouter is?”
‘Dis eenvoudig,” het hy geglimlag, terwyl hy die silwerstuk versigtig geroteer het. “Ek weet dis ten volle gelouter wanneer ek my beeld daarin weerkaats sien.”
Yahuwah wag met ernstige verlange vir die dag dat Sy beeld perfek weerkaats word in Sy kinders sodat hulle na Hom gebring kan word om met Hom te wees. Sy genadevolle uitnodiging gaan nog steeds voort aan almal wat aan Hom gehoor wil gee:
Soek Yahuwah terwyl Hy nog te vinde is; roep Hom aan terwyl Hy naby is. Laat die goddelose sy weg verlaat en die kwaaddoener sy gedagtes; en laat hy hom tot Yahuwah bekeer, dan sal Hy hom barmhartig wees; en tot onse Meester, want Hy vergeef menigvuldiglik.” (Jesaja 55: 6 en 7.)
Almal wie sal toegee aan die vure van die SUIWERAAR sal vir ewig jubel in die vure van Yahuwah se teenwoordigheid. “En baie van die wat slaap in die stof van die aarde, sal ontwaak, sommige tot die ewige lewe . . . . En die verstandiges sal glinster soos die glans van die uitspansel, en die wat baie tot regverdigheid lei, soos die sterre vir ewig en altoos.” (Daniël 12: 2 en 3.)
Neem sorgvuldig kennis dat die hoofklem is dat terwyl die onsterflike regverdiges verewig sal woon en floreer in die ewige vure van die teenwoordigheid van Yahuwah, hierdie selfde vuur die verterende vuur van die “hel” sal wees vir sterflike sondaars wie net `n kort tydjie in sy teenwoordigheid kan bestaan.
Neem asseblief kennis van die volgende verse, wat duidelik daarop dui dat Yahuwah se onmiddelike teenwoordigheid `n ewigbrandende en verterende vuur is:
“Nou sal Ek opstaan, sê Yahuwah; nou sal Ek My verhef, nou sal Ek My oprig. Julle[die goddeloses] sal swanger van strooi, julle sal stoppels baar; julle geblaas is `n vuur wat julle sal verteer. Dan word die volke `n kalkbrandery, afgekapte doringbosse wat met vuur verbrand word. Hoor, julle wat ver is, wat Ek gedoen het; en julle wat naby is, erken My mag! Die sondaars in Sion bewe, siddering het die roekelose aangegryp. Hulle sê: Wie van ons kan woon by `n verterende vuur, wie van ons kan woon by `n ewige gloed? Hy wat in geregtigheid wandel en spreek wat reg is, wat gewin deur afpersinge versmaad, wat sy hande uitskud om geen omkoopgeskenk aan te gryp nie. Wat sy oor toestop om van geen bloedskuld te hoor nie, en sy oë sluit, om wat sleg is nie te sien nie – hy sal op die hoogtes woon, rotsvestings is sy burg; sy brood word hom gegee, sy water is gewis.” (Jesaja 33: 10-16)
Moses se versoek was om Yahuwah te sien:
“Daarop vra hy [Moses]: Laat my tog U heerlikheid sien.” (Exodus 33:18)
Daarop het Yahuwah dit duidelik gestel dat geen mens Hom kan aanskou en leef nie.
“Verder het Hy [Yahuwah] gesê: Jy kan My aangesig nie sien nie, want geen mens kan My aangesig sien en bly lewe nie.” ( Exodus 33:20)
“Want Ek, Yahuwah , het nie verander nie; en julle die seuns van Jakob is nie verteer nie.” (Maléagi 3:6)
Yahushua het oorspronklik dieselfde verheerlikte vlammende teenwoordigheid met Sy Vader gedeel, maar Hy het verkies om dit opsy te sit om `n gewone, kwesbare menslike wese te word sodat Hy kon woon tussen sondaars sonder dat hulle vernietig word. Maar , dit sal `n algehele anderste saak met Sy Wederkoms wees.
“Want wanneer hulle sê : Vrede en veiligheid – dan oorval `n skielike verderf hulle soos die barensnood `n swanger vrou, en hulle sal sekerlik nie ontvlug nie.”(1Thessalonicense 5: 3)
“En dan sal die Ongeregtige geopenbaar word, hy wat Yahushua met die asem van Sy mond sal verdelg en deur die verskyning van Sy wederkoms tot niet sal maak.” (2 Thessalonicense 2: 8)
Die “verskyning” van Sy wederkoms wat al die goddeloses sal vernietig en daardie Ongeregtige - die man van sonde [1 Thess. 5:3, 2 Thess. 2:8] is dieselfde gloeiende teenwoordigheid van Yahushua in Sy oorspronklike verheerlikte toestand wat herstel was toe Hy weer met Sy Vader verenig was in die Hemel, volgens Sy gebed: “En nou, Vader, verheerlik My by U self met U heerlikheid wat Ek by U gehad het voordat die wêreld was.” (Johannes 17:5) Dit was die “heerlikheid” wat aan Yahushua teruggegee was, die helderheid wat Saulus verblind het: “Het ek, o koning, in die middel van die dag op die pad `n lig uit die hemel gesien, sterker as die glans van die son, wat my en my reisgenote omstraal het.” (Handelinge 26:13)
Die regverdiges is by magte om Sy Tweede Koms te oorleef omdat hulle onsterflikheid in `n oomblik gegee word: “In `n oomblik, in `n oogwink, by die laaste basuin; want die basuin sal weerklink, en die dode sal onverganklik opgewek word; en ons sal verander word.” (1 Korinthiërs 15:52)
Die vernietiging van die goddelose tydens Sy Wederkoms sal maar net `n voorsmaak wees van die ewige gloeiende teenwoordigheid van Yahuwah wat die algehele reiniging van die hele aarde sal wees van die onwedergebore, onboetvaardige sondaars en alle versamelde sondes.
Satan het die stryd in die Hemel begin en sy rebellie was gemik op Yahuwah Wiese verterende teenwoordigheid die finale vernietiging uitvoer soos in die Boek van Openbaring uitgebeeld.
“Want onse Eloah is `n verterende vuur.” (Hebreërs 12:29)
“Hy sal op die goddelose vangnette, vuur en swawel laat reën; en `n gloeiende wind sal die deel van hulle beker wees.”(Psalm 11: 6)
“Soos rook verdryf word, verdryf U hulle soos was smelt voor die vuur, vergaan die goddeloses voor die aangesig van Yahuwah.”(Psalm 68:3)
“En hulle het opgekom oor die breedte van die aarde en die laer van die heiliges en die geliefde stad omsingel, en vuur van Yahuwah het uit die hemel neergedaal en hulle verslind.” (Openbaring 20:9)
Beide Yahushua en Yahuwah deel hierdie helder vlammende teenwoordigheid en albei sal kom woon in die Nuwe Jerusalem waar Hulle heerlikheid die helderheid van die son en maan sal oortref:
“Die son sal bedags jou lig nie meer wees nie, en as glans sal die maan vir jou geen skynsel gee nie; maar Yahuwah sal vir jou wees `n ewige lig, en jou Eloah sal jou sieraad wees.” (Jesaja 60:19)
“En die stad het die son en die maan nie nodig om in hom te skyn nie, want die heerlikheid van Yahuwah het homself verlig, en die Lam is sy lamp.” (Openbaring 21: 23)